**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**РЕШЕНИЕ № 193/20.03.2017 г.**

**ОИК гр. Септември**

 Днес 20.03.2017 г. в сградата на Община Септември, се проведе заседание на ОИК гр. Септември при следния дневен ред:

Относно: ОБЯВЯВАНЕ ПРЕДСРОЧНОТО ПРЕКРАТЯВАНЕ пълномощията на Любен Василев Христосков, ЕГН 6205103587 – Кмет на Кметство Бошуля, общ. Септември, обл. Пазарджик, издигнат от ПП ”БСП”, поради подадена оставка.

В Общинска избирателна комисия е постъпило уведомление от Председателя на Общински съвет – Септември вх. № 148/14.03.2017 г. относно Заявление на Любен Василев Христосков, ЕГН 6205103587 – Кмет на Кметство Бошуля, общ. Септември, обл. Пазарджик, издигнат от ПП ”БСП” за ПРЕДСРОЧНОТО ПРЕКРАТЯВАНЕ на пълномощията му на Кмет на основание чл. 42, ал. 1, т. 8, предложение последно от ЗМСМА.

За да постанови настоящото решение ОИК – Септември взе предвид следното:

      На 17.03.2017г. в ОИК – Септември е постъпило чрез Председателя на Общински съвет – Септември Заявление с вх. № 116/14.03.2017 г. от Любен Василев Христосков, ЕГН 6205103587 – Кмет на Кметство Бошуля, общ. Септември, обл. Пазарджик, издигнат от ПП ”БСП” за ПРЕДСРОЧНОТО ПРЕКРАТЯВАНЕ на пълномощията му на Кмет на основание чл. 42, ал. 1, т. 8, предложение последно от ЗМСМА, считано от датата на възстановяването му на работа в органите на МВР.

Към уведомлението е приложен заверен препис от Решение № 2318/23.02.2017 г. постановено по административно дело № 12433/2015 г. по описа на Върховен Административен Съд, Пето отделение, от което е видно, че Заповед рег. № 215/11.09.1990 г. за налагане на дисциплинарно наказани „уволнение” по отношение на Христосков е прогласена за НИЩОЖНА, в следствие на което и на основание чл. 232 от ЗМВР служебното правоотношение е възстановено. Представено е и Заявление вх. № 312000-2810/01.03.2017 г. до ОДМВР Пазарджик, от което е видно, че Христосков е предприел действия за започване на работа по възстановеното служебно правоотношение.

Секретарят на ОИК Септември не присъства на заседанието, поради обстоятелството, че с молба от 17.03.2017 г. е сезирал ЦИК за наличие на несъвместимост по смисъла на чл. 67, ал. 1 от ИК и за назначаването на друг член на ОИК, поради което настоящето Решение се подписва от Председател и Заместник Председател на ОИК Септември.

Вземайки предвид гореизложените факти, Общинска избирателна комисия - Септември констатира, че **са налице основанията за предсрочно прекратяване пълномощията на Любен Василев Христосков**, ЕГН 6205103587 – Кмет на Кметство Бошуля, общ. Септември, обл. Пазарджик, поради което и на основание **чл.42, ал.1, т. 8 от** **Закона за местното самоуправление и местната администрация**, при спазване на законоустановеният кворум, ОИК – Септември и с единодушните гласове на всички присъстващи

**РЕШИ:**

**1. ОБЯВЯВА ПРЕДСРОЧНОТО ПРЕКРАТЯВАНЕ пълномощията** на Любен Василев Христосков, ЕГН 6205103587 – Кмет на Кметство Бошуля, общ. Септември, обл. Пазарджик, издигнат от ПП ”БСП” обявен за избран Кмет на Кметство Бошуля, общ. Септември, обл. Пазарджик на изборите проведени на 25.10.2015 г. с Решение № 162-МИ/26.10.2015 г. на ОИК Септември, **считано от 21.03.2017 г.**

**2.ОБЕЗСИЛВА издаденото на** Любен Василев Христосков, ЕГН 6205103587, **УДОСТОВЕРЕНИЕ № 23/02.11.2015 г. за избран за Кмет на** Кметство Бошуля, общ. Септември, обл. Пазарджик **(по образец на ЦИК – Приложение № 90 – МИ).**

Решението на Общинската избирателна комисия съгласно чл.42, ал.5 от ЗМСМА не подлежи на обжалване.

На основание чл. 42, ал. 5 от ЗМСМА препис от настоящето решение да се изпрати на Председателя на Общински съвет – Септември.

На основание чл. 463, ал. 3 от ИК препис от настоящето решение да се изпрати на Централната избирателна комисия.

Председател

Мануел Христов Манчев

Зам. председател

Стоян Венциславов Дамянов